Каманда Януковіча вырашыла сур’ёзна заняцца крымскімі татарамі, якія на нацыянальным узроўні традыцыйна падтрымліваюць аранжавыя палітычныя сілы. Так, лідэры нефармальнага парламенту Меджаліс уваходзілі ў кіраўніцтва і дэпутацкую групу саюзу “Наша Украіна. Такая пазіцыя была цалкам лагічнай з улікам таго, што партыя Януковіча заўсёды выступала супраць рэпатрыяцыі крымскіх татар і вяртання зямель, якія ім належалі да дэпартацыі ў Сярэднюю Азію 1944-га году. Каб раскалоць татарскую палітычную грамаду урад пачаў працэс рашэння зямельнага пытання.